กฎสำนักนายกรัฐมนตรี
กฎสำนักนายกรัฐมนตรี
ออกตามความในมาตรา
๗ แห่งพระราชบัญญัติ
เครื่องแบบข้าราชการฝ่ายพลเรือน
พ.ศ.
๒๔๗๘ (ฉะบับที่ ๓)
----------

 อาศัยอำนาจตามความในมาตรา
๗
แห่งพระราชบัญญัติเครื่องแบบข้าราชการ
ฝ่ายพลเรือน พ.ศ. ๒๔๗๘ นายกรัฐมนตรีออกกฎไว้ดั่งต่อไปนี้

  เครื่องแบบพิเศษ
 
กระทรวงการคลัง
 
ว่าด้วยเครื่องแบบเจ้าพนักงานบางตำแหน่ง
  ในกรมศุลกากร
 ข้อ
๑. เครื่องแบบสารวัตรและ นายตรวจ มีดั่งนี้
 (๑)
หมวก มี ๓ อย่าง
 (ก)
หมวกกันแดดสีขาวแบบราชการสายรัดคางหนังสีเหลือง
 (ข)
หมวกกันแดดสีกากีแบบเดียวกับ (ก)
 (ค)
หมวกสักหลาดสีน้ำเงินดำ
ทรงหม้อตาลกะบังหน้าหนังดำ มีแถบผ้าดำทอ
เป็นริ้วพันเชิงหมวกโดยรอบ
ที่กลางแถบตรงศูนย์กลางหน้าหมวกติดตราปักด้วยดิ้นเงินบนพื้น
สักหลาดดำเป็นรูปอักษรย่อ ก.ศ.ก.
บนกำมะหยี่สีดำนูนขึ้นจากพื้นสักหลาดพอสมควร เบื้องบน
อักษรย่อ ก.ศ.ก. มีรูปนกวายุภักษ์ปักด้วยดิ้นเงิน ตราหน้าหมวกดั่งกล่าวมานี้ให้มีขนาดกว้าง
๔
เซนติเมตร สูง ๕ เซนติเมตร มีสายรัดคางหนังดำกว้าง ๑
เซนติเมตร พาดไว้ที่เชิงหมวกหน้า
กะบังหน้าโยงด้วยดุมอักษรย่อ ก.ศ.ก. สีเงินขนาดย่อม
ซึ่งติดไว้ที่เชิงหมวกชายกะบังหน้าข้างละ 
๑ ดุม
 (๒)
เสื้อ มี ๓ อย่าง
 (ก)
เสื้อแบบราชการสีขาว มีดุมตราอักษรย่อ ก.ศ.ก. ทำด้วยโลหะสีเงินที่อกเสื้อ 
๕ ดุม
 (ข)
เสื้อแบบราชการสีกากี แบบเดียวกับ (ก)
 (ค)
เสื้อกันหนาว เป็นเสื้อสักหลาดสีน้ำเงินดำคอเปิดพับชายแหวกที่อก ๒ ชาย 
มีดุมอักษรย่อ ก.ศ.ก. สีเงิน ๒ แถว ๆ ละ ๔ ดุม
ให้ติดเครื่องหมายตำแหน่งชั้นสารวัตร หรือนาย
ตรวจที่เหนือตะเข็บข้อมือเสื้อทาบตลอดตามขวางข้อมือ เสื้อชะนิดนี้ ให้ใช้ฉะเพาะเมื่อมีอากาศ
หนาว และให้ใช้เสื้อเชิ้ตสีขาวคอเชิ้ตสีขาวชั้นเดียวหรือ ๒
ชั้น ใช้ผ้าผูกคอสีดำ เงื่อนกลาสีหรือ
หูกะต่าย
 (๓)
กางเกง มี ๒ อย่าง
 (ก)
กางเกงแบบราชการสีขาว
 (ข)
กางเกงแบบราชการสีกากี
 (๔)
รองเท้าหนัง หุ้มข้อ หรือหุ้มส้น สีดำ สีน้ำตาลหรือสีขาว
 (๕) อินทรธนู พื้นบนทำด้วยสักหลาดสีน้ำเงินดำ
พื้นใต้หุ้มสักหลาดสีฟ้า รูป
สี่เหลี่ยมปลายรวบกว้าง ๕ เซนติเมตร ยาวตามสมควร
ที่มุมรวบมีดุม ก.ศ.ก. ขนาดย่อม ๑ ดุม
 อินทรธนูที่กล่าวมาแล้วนี้
มี ๖ ชั้น คือ
 ชั้น
๑ มีแถบไหมเงินขนาด ๑.๒ เซนติเมตร ๔ แถบ
 ชั้น
๒ มีแถบไหมเงินขนาด ๑.๒ เซนติเมตร ๓ แถบ
 ชั้น
๓ มีแถบไหมเงินขนาด ๑.๒ เซนติเมตร ๒ แถบกับแถบไหมเงินขนาด ๐.๖ 
เซนติเมตร ๑ แถบ อยู่ระหว่างแถบขนาด ๑.๒ เซนติเมตร
 ชั้น
๔ มีแถบไหมเงินขนาด ๑.๒ เซนติเมตร ๒ แถบ
 ชั้น
๕ มีแถบไหมเงินขนาด ๑.๒ เซนติเมตร ๑ แถบกับแถบไหมเงินขนาด ๐.๖ 
เซนติเมตร ๑ แถบ
 ชั้น
๖ มีแถบไหมเงินขนาด ๑.๒ เซนติเมตร ๑ แถบ
 เจ้าพนักงานผู้ใดจะใช้อินทรธนูชั้นใดดั่งที่กล่าวมานี้ได้ให้เป็นไปตามระเบียบข้อ
บังคับของรัฐมนตรีว่าการกระทรวงการคลัง
 ข้อ
๒ การแต่งกายด้วยเครื่องแบบที่กล่าวไว้ในข้อ ๑ นั้น แยกออกเป็น ๓ 
อย่าง คือ
 อย่างที่
๑ เครื่องแบบขาว
 (๑)
หมวกทรงหม้อตาลปลอกสีขาวหรือหมวกกันแดดสีขาว
  (๒)
เสื้อสีขาว
 (๓)
อินทรธนู
 (๔)
กางเกงสีขาว
 (๕)
รองเท้า สีดำ สีน้ำตาล หรือสีขาว
 อย่างที่
๒ เครื่องแบบกากี
 (๑)
หมวกทรงหม้อตาลปลอกกากี หรือหมวกกันแดดสีกากี
 (๒)
เสื้อสีกากี
 (๓)
อินทรธนู
 (๔)
กางเกงสีกากี
 (๕)
รองเท้าสีดำ หรือสีน้ำตาล
 อย่างที่
๓ เครื่องแบบกันหนาว
 (๑)
หมวกทรงหม้อตาลปลอกสีขาว
 (๒)
เสื้อกันหนาว
 (๓)
กางเกงสีขาว
 (๔)
รองเท้าสีขาว
 ข้อ
๓ เครื่องแบบเสมียนที่ทำหน้าที่ตรวจสินค้า มีดั่งนี้
 (๑)
หมวก มี ๓ อย่าง
 (ก)
หมวกกันแดดสีขาวแบบราชการ
 (ข)
หมวกกันแดดสีกากีแบบราชการ
 (ค)
หมวกทรงหม้อตาลสีน้ำเงินดำ ปลอกหมวกสีขาว หรือกากี ที่ศูนย์กลางเชิง
หน้าหมวกติดตราทำด้วยโลหะสีเงินเป็นรูปอย่างเดียวกับที่กล่าวไว้ในข้อ
๑ ขนาดเล็กกว่าประมาณ
กึ่งหนึ่งมีสายรัดคางหนังดำ กว้าง ๑
เซนติเมตรพาดไว้ที่เชิงหมวกหน้ากะบังหน้า โยงด้วยดุม
อักษร ก.ศ.ก. สีเงินขนาดย่อมซึ่งติดไว้ที่เชิงหมวกชายกะบังหน้าข้างละ
๑ ดุม
 (๒)
เสื้อ มี ๒ อย่าง
 (ก)
เสื้อแบบราชการสีขาว มีดุมตราอักษรย่อ ก.ศ.ก. ทำด้วยโลหะสีเงินติดที่
อกเสื้อ ๕ ดุม
 (ข)
เสื้อแบบราชการสีกากี แบบเดียวกับ (ก)
 เสื้อทั้ง
๒ อย่างนี้ให้มีอินทรธนูใช้ผ้าสีเดียวกับเสื้อเย็บเป็นแผ่นสี่เหลี่ยมเรียว
จากด้านไหล่ไปทางด้านคอติดอยู่เหนือบ่าทั้ง ๒ ข้าง ด้านไหล่กว้าง ๓.๕ เซนติเมตร เย็บติดกับ
ตะเข็บเสื้อ ด้านทางคอกว้าง ๒.๕ เซนติเมตร ปลายมน
และขัดดุมตราอักษรย่อ ก.ศ.ก.ขนาดย่อม
โดยวิธีเจาะเสื้อสอดก้านดุมลงไปติดควงภายในเสื้อ
 (๓)
กางเกง มี ๒ อย่าง
 (ก)
กางเกงแบบราชการสีขาว
 (ข)
กางเกงแบบราชการสีกากี
 (๔)
รองเท้าหนัง หุ้มข้อ หรือหุ้มส้นสีดำ สีน้ำตาลหรือสีขาว
 อย่างที่
๑ เครื่องแบบขาว
 (๑)
หมวกทรงหม้อตาลปลอกขาวหรือหมวกกันแดดสีขาว
 (๒)
เสื้อสีขาว
 (๓)
กางเกงสีขาว
 (๔)
รองเท้าสีดำ สีน้ำตาล หรือสีขาว
 อย่างที่
๒ เครื่องแบบกากี
 (๑)
หมวกทรงหม้อตาลปลอกกากี หรือหมวกกันแดดสีกากี
 (๒)
เสื้อสีกากี
 (๓)
กางเกงสีกากี
 (๔)
รองเท้าสีดำหรือสีน้ำตาล
 ข้อ
๕ เครื่องแบบนายยาม มีดั่งนี้
 (๑)
หมวกทรงหม้อตาลสีน้ำเงินดำไม่มีปลอก แบบเดียวกับที่กล่าวไว้ในข้อ ๓ 
(ค)
 (๒) เสื้อ แบบราชการผ้าสีน้ำเงินดำสามตะเข็บ
มีดุมตราอักษรย่อ ก.ศ.ก. ทำ
ด้วยโลหะสีเงิน ๕ ดุม มีแถบด้ายถักขนาด ๘ มิลิเมตร
ทาบที่คอเสื้อขอบบนและล่างที่แนวอกเสื้อ
และที่ขอบปลายแขนทั้ง ๒ ข้าง
มีอินทรธนูผ้าสีเดียวกับเสื้อเย็บเป็นแผ่นสี่เหลี่ยมเรียวจากด้าน
ไหล่ไปทางด้านคอติดอยู่เหนือบ่าทั้ง ๒ ข้าง ด้านไหล่กว้าง
๓.๕ เซนติเมตร เย็บติดกับตะเข็บเสื้อ 
ด้านคอกว้าง ๒.๕ เซนติเมตร ปลายมนขัดดุมอักษรย่อ ก.ศ.ก.
ขนาดย่อมโดยวิธีเจาะเสื้อสอดก้าน
ดุมลงไปติดควงภายในเสื้อที่ขอบอินทรธนูตอนบนให้ใช้ด้ายขาวถักขนาด
๘ มิลิเมตรทาบโดยรอบ
เว้นด้านไหล่
 (๓) เสื้อ
สำหรับนายยามแผนกตรวจค้นเรือให้ใช้ผ้าสีน้ำเงินดำแบบเชิ้ตคอ ๒ 
ชั้น มีกะเป๋าเย็บติดภายนอก ๒ ข้าง ๆ ละกะเป๋า
และมีรังดุมที่ใบปกสำหรับขัดดุมซึ่งติดอยู่ตรง
ปากกะเป๋าข้างละ ๑ ดุม กับมีอินทรธนูผ้าสีเดียวกับเสื้อเย็บเป็นแผ่นสี่เหลี่ยมเรียวจากด้านไหล่ไป
ทางด้านคอติดอยู่เหนือบ่าทั้ง ๒ ข้าง ด้านไหล่กว้าง ๓.๕
เซนติเมตร เย็บติดกับตะเข็บเสื้อด้าน
คอกว้าง ๒.๕ เซนติเมตร ปลายมน และขัดดุมข้างละดุม อกเสื้อผ่าตลอดแล้วติดดุม ๔ ดุม ที่คอ
เสื้อเจาะรังดุมไว้ขัดดุมอีก ๑ ดุมด้วย ปลายแขนเสื้อทั้ง ๒
รวบเข้าติดดุมข้างละ ๑ ดุม ดุมที่กล่าว
มานี้มีลักษณะกลมมนทำด้วยวัตถุสีดำ
 (๔)
กางเกง แบบราชการผ้าสีน้ำเงินดำ ที่แนวตะเข็บด้านนอกทั้ง ๒ ข้างทาบด้วย
แถบด้ายขาว ถักขนาด ๓.๕ เซนติเมตร ตลอดข้างละแถบ
 (๕)
รองเท้าหนัง หุ้มข้อ หรือหุ้มส้น สีดำ หรือสีน้ำตาล
 ข้อ
๖ เครื่องแบบศุลการักษ์ มีดั่งนี้
 (๑)
หมวกผ้าขาวแบบกลาสี ที่เชิงหมวกมีแถบผ้าสีดำขนาดโตเท่าขอบเชิงหมวก
พันรอบที่ผ้าพันหมวกด้านหน้ามีอักษรสีทองแจ้งนาม
"ศุลกากร" และมีอักษรย่อ ก.ศ.ก. กับพระ
มหามงกุฎสีทองกำกับข้างหน้าและข้างท้ายอักษรนั้น
ในหมวกมีแถบผ้าขาวกว้างประมาณ ๑.๕ 
เซนติเมตร เย็บติดทั้ง ๒ ข้าง เป็นสายรัดคาง
 (๒) เสื้อ ผ้าสีน้ำเงินดำ แขนยาวแบบกลาสี
ที่คอเสื้อด้านหลังมีปกผ้าสีเดียวกับ
เสื้อเย็บต่อจากคอเสื้อเป็นปกคลุมพาดไหล่ มีด้ายขาวถักขนาด
๘ มิลิเมตร ทาบบนขอบปกหลัง
โดยรอบอกเสื้อผ่าตลอดติดดุมอักษรย่อ ก.ศ.ก. สีเงิน ๔ ดุม
ที่แนวอกด้านซ้ายติดกะเป๋านอก ๑ 
กะเป๋า เหนือปากกะเป๋าติดเลขประจำตัวทำด้วยโลหะสีขาว
ที่ขอบแนวอกเสื้อขอบปลายแขนเสื้อ
ทั้ง ๒ และขอบล่างของเสื้อโดยรอบ ให้ทาบด้วยด้ายขาวถักขนาด
๘ มิลิเมตร
 (๓)
เสื้อ สำหรับศุลการักษ์แผนกตรวจค้นเรือนั้นอย่างเดียวกับที่ได้กล่าวไว้ในข้อ 
๕ (๓)
 (๔)
กางเกง แบบราชการผ้าสีน้ำเงินดำ ที่แนวตะเข็บด้านนอกทั้ง ๒ ข้างทาบด้วย
แถบด้ายขาวถักขนาด ๒ เซนติเมตร ตลอดข้างละแถบ
 (๕)
รองเท้าหนัง หุ้มข้อ หรือหุ้มส้น สีดำหรือสีน้ำตาล 
 ข้อ
๗ การแต่งกายด้วยเครื่องแบบที่กล่าวไว้ในข้อ ๕-๖ นั้น ให้แต่งได้เป็น
แบบเดียวโดยใช้หมวก เสื้อ และกางเกงประกอบกัน
ส่วนรองเท้าจะใช้ด้วยหรือไม่นั้น ตามกาละ
และสะดวกแก่การงาน
 ข้อ
๘ ศุลการักษ์ เมื่อไปอยู่ยามรักษาการ ให้มีเข็มขัดหนังสีน้ำตาลคาดนอกเสื้อ
และมีกะบองตามแบบซึ่งกรมศุลกากรอนุมัติให้ใช้เพิ่มขึ้นจากเครื่องแบบในข้อ ๖
อีกด้วย

 กฎให้ใช้
ณ วันที่ ๑๘ กันยายน พุทธศักราช ๒๔๗๙
 
พ.อ. พหลพลพยุหเสนา
 
นายกรัฐมนตรี

[รก. ๒๔๗๙/-/๓๗๓/๒๐ กันยายน ๒๔๗๙]